ಒಂದಲ್ಲಾ ಎರಡಲ್ಲಾ ಬರೋಬ್ಬರಿ 21 ವರ್ಷ ಕ್ರಿಕೆಟ್ನಿಂದ ಬ್ಯಾನ್ ಆಗಿತ್ತು ಈ ತಂಡ! ಕ್ರಿಕೆಟ್ ಅನ್ನು ಜಂಟಲ್ಮೆನ್ ಆಟವೆಂದು ಕರೆಯುತ್ತಾರೆ. ಉಳಿದೆಲ್ಲ ದೇಶಗಳನ್ನು ಗಮನಿಸಿದಾಗ ಭಾರತದಲ್ಲಿ ಕ್ರಿಕೆಟ್ ಪ್ರಿಯರ ಸಂಖ್ಯೆ ಜಾಸ್ತಿಯೇ ಇದೆ. ಚಿಕ್ಕ ಮಕ್ಕಳಿಂದ ಹಿಡಿದು ಬಿಳಿ ಕೂದಲಿನ ಮುದುಕರವರೆಗೆ ಕ್ರಿಕೆಟ್ ಅಂದರೆ ಬಲು ಇಷ್ಟ. ಅಷ್ಟು ಮಾತ್ರವಲ್ಲ, ಪ್ರತಿ ಪಂದ್ಯವನ್ನು ವಿಕ್ಷಿಸುತ್ತಾ ಇರುತ್ತಾರೆ. ಕ್ರಿಕೆಟ್ ಲೋಕದಲ್ಲಿ ಹಲವಾರು ಇತಿಹಾಸಗಳು ಸೃಷ್ಠಿಯಾಗಿದೆ. ಸಾಧನೆಗಳು ಮಾಡಿದ ದಾಂಡಿಗರು ಇದ್ದಾರೆ. ಹಾಗಾಗಿ ಒಂದೊಂದು ಪಂದ್ಯಗಳು ಭಾರೀ ಕುತೂಹಲಕಾರಿಯಾಗಿ ಇರುತ್ತದೆ ಎಂಬದು ವಿಶೇಷ. ಇನ್ನು ಕ್ರಿಕೆಟ್ನಲ್ಲಿ ತಪ್ಪುಗಳು ನಡೆದಿವೆ. ಆ ತಪ್ಪುಗಳಿಗೆ ಶಿಕ್ಷೆಯನ್ನು ಅನುಭವಿಸಿದ ತಂಡಗಳು ಇವೆ. ನಿಷೇಧಗೊಂಡು ಹಲವು ವರ್ಷಗಳ ನಂತರ ಕ್ರಿಕೆಟ್ಗೆ ಮರಳಿರುವ ಘಟನೆಗಳ ಬಗ್ಗೆ ಕೇಳಿರಬಹುದು. 2 ವರ್ಷ ನಿಷೇಧಗೊಂಡು ನಂತರ ವಾಪಸ್ಸಾದ ತಂಡಗಳ ಬಗ್ಗೆ ಕೇಳಿರಬಹುದು. ಆದರೆ 21 ವರ್ಷಗಳ ಕಾಲ ಕ್ರಿಕೆಟ್ನಿಂದ ನಿಷೇಧಗೊಂಡು ದೂರ ಉಳಿದಿದ್ದ ತಂಡದ ಬಗ್ಗೆ ಗೊತ್ತಿದೆಯಾ? ಅಂತರಾಷ್ಟ್ರೀಯ ಕ್ರಿಕೆಟ್ ಮಂಡಳಿ ಐಸಿಸಿ ಸೌತ್ ಆಫ್ರಿಕಾದ ತಂಡಕ್ಕೆ 21 ವರ್ಷಗಳ ಕಾಲ ನಿಷೇಧ ಹೇರಿತ್ತು. ಆದರೆ ಯಾವ ಕಾರಣಕ್ಕೆ ಗೊತ್ತಾ? ದಕ್ಷಿಣ ಆಫ್ರಿಕಾದವರು ವರ್ಣಭೇದ ನೀತಿ ಎದುರಿಸುತ್ತಿದ್ದರು. ಹಾಗಾಗಿ ಅಲ್ಲಿನ ಸರ್ಕಾರ ಕೆಲವು ನಿಯಮಗಳನ್ನು ಹಾಕಿಕೊಂಡಿತ್ತು. ತಮ್ಮ ನಿಯಮಗಳ ಬಗ್ಗೆ ಐಸಿಸಿ ಬಳಿ ಹೇಳಿಕೊಂಡಿತ್ತು. ಅಲ್ಲಿನ ಸರ್ಕಾರ ಹಾಕಿಕೊಂಡಿದ್ದ ನಿಯಮಗಳಲ್ಲಿ ದಕ್ಷಿಣ ಆಫ್ರಿಕಾ ತಂಡವು ಬಿಳಿಯ ಜನರು ಹೆಚ್ಚಾಗಿರುವ ಇಂಗ್ಲೆಂಡ್, ಆಸ್ಟ್ರೇಲಿಯಾ ಮತ್ತು ನ್ಯೂಜಿಲೆಂಡ್ ವಿರುದ್ಧ ಮಾತ್ರ ಆಡಲು ಅವಕಾಶ ನೀಡುವುದಾಗಿ ಕೇಳಿತ್ತು. ಮಾತ್ರವಲ್ಲದೆ ಎರುರಾಳಿ ತಂಡದಲ್ಲಿ ಬಿಳಿಯರು ಮಾತ್ರ ಇರಬೇಕು ಎಂದು ಷರತ್ತಿನಲ್ಲಿ ಬರೆದಿತ್ತು. ಈ ಕಾರಣಕ್ಕಾಗಿ ಐಸಿಸಿ ಮಂಡಳಿ ಸೌತ್ ಆಫ್ರಿಕಾ ತಂಡಕ್ಕೆ 21 ವರ್ಷಗಳ ಕಾಲ ನಿಷೇಧ ಹೂಡಿತು. 21 ವರ್ಷಗಳ ನಂತರ ಅಲ್ಲಿನ ಸರ್ಕಾರ ತನ್ನ ನಿಯಮವನ್ನು ಬದಲಾಯಿಸುತ್ತದೆ. 1991ರ ನಂತರ ದಕ್ಷಿಣ ಆಫ್ರಿಕಾ ಕ್ರಿಕೆಟ್ ರಂಗಕ್ಕೆ ಮತ್ತೆ ಮರಳುತ್ತದೆ. ನೆಲ್ಸನ್ ಮಂಡೇಲಾ ಅವರ ನಾಯಕತ್ವದಲ್ಲಿ ರೈನ್ಬೊ ನೇಷನ್ ಎಂಬ ಅಭಿಯಾನದಡಿ ದಕ್ಷಿಣ ಆಫ್ರಿಕಾ ತಂಡ ಐಸಿಸಿ ನಿಷೇಧದಿಂದ ಮುಕ್ತಿಹೊಂದಿ ಮೈದಾನದಲ್ಲಿ ಆಟಲು ಮುಂದಾಗುತ್ತದೆ. 1889ರಲ್ಲಿ ಸೌತ್ ಆಫ್ರಿಕಾ ತಂಡಕ್ಕೆ ಅಂತರಾಷ್ಟ್ರೀಯ ಕ್ರಿಕೆಟ್ನ ಲ್ಲಿ ಸ್ಥಾನಮಾನ ನೀಡಲಾಯಿತು. 1991ರಲ್ಲಿ ತಂಡದ ಮೇಲಿನ ನಿಷೇಧವನ್ನು ತೆಗೆದುಹಾಕಲಾಯಿತು. 1991ರಲ್ಲಿ ದಕ್ಷಿಣ ಆಫ್ರಿಕಾ ತಂಡ ತಮ್ಮ ಮೊದಲ ವಿಶ್ವಕಪ್ ಪಂದ್ಯದಲ್ಲಿ ವಿಜಯಶಾಲಿಯಾಗಿ ಹೊರಹೊಮ್ಮಿತು. ಸೌತ್ ಆಫ್ರಿಕಾ ತಂಡ 1991 ನವೆಂಬರ್ 10ರಂದು ಭಾರತದೊಂದಿಗೆ ಮೊದಲ ಏಕದಿನ ಪಂದ್ಯವನ್ನು ಆಡಿತು. ಕೊಲ್ಕತ್ತಾದಲ್ಲಿ ನಡೆದ ಈ ಪಂದ್ಯದಲ್ಲಿ ಟೀಂ ಇಂಡಿಯಾ ಮೂರು ವಿಕೆಟ್ಗಳ ಜಯ ಸಾಧಿಸಿತ್ತು.